Роден е около 1648 година в Пфалц и от ранна възраст служи в хабсбургската армия, издигайки се постепенно в кавалерията. В Голямата турска война се проявява в сблъсъци с османците и унгарските сили на Имре Тьокьоли, като през 1685 година получава генералско звание. През 1688 година командва авангардни части, които настъпват през Поморавието и предизвикват Чипровското въстание. През 1690 година е пленен от Тьокьоли, който две години по-късно успява да го размени за държаната от Хабсбургите своя съпруга.